2021. gada 5. februārī Rīkojums Nr. 70

Rīgā (prot. Nr. 12 15. §)

**Par finanšu līdzekļu piešķiršanu no valsts budžeta programmas**

**"Līdzekļi neparedzētiem gadījumiem"**

1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Valsts kancelejai finansējumu, kas nepārsniedz 85 000 *euro*,lai segtu izdevumus par vienotā informatīvā tālruņa 8345 darbību, nodrošinot personu informēšanu par Latvijā noteiktajiem epidemioloģiskās drošības pasākumiem Covid-19 izplatības ierobežošanai.

2. Valsts kancelejai pieprasījumu par šā rīkojuma 1. punktā minēto finansējumu iesniegt Finanšu ministrijā atbilstoši faktiski nepieciešamajam izdevumu apmēram.

3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par apropriācijas izmaiņām atbilstoši šā rīkojuma 1. punktam un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas izmaiņas.

Ministru prezidents A. K. Kariņš

Finanšu ministrs J. Reirs